./data/phi2331/phi021/phi2331.phi021.perseus-lat2.xml
David Magie
cervices suas quisque respiciat, uxorem ac liberos cogitet avitas patriasque fortunas; quibus omnibus inminet Maximinus, natura furiosus, truculentus, inmanis, causa vero,ut sibi videtur, satis iusta truculentior, ille quadrato agmine castris ubique positis ad urbem tendit, vossedendo et consultando diem teritis  longa oratione opus non est; faciendus est imperator, immo faciendi sunt principes, unus qui res domesticas, alter qui bellicas curet, unus qui in urbe resideat, alter qui obviamcum exercitu latronibus pergat, ego principes dico, vos Armate, si placet, sin minus, meliores ostendite:Maximum igitur atque Balbinum, quorum unus in re militari tantus est ut ignobilitatem generis splendore virtutis texerit,alter ita clarus nobilitate est, ut et morum lenitate rei publicae estnecessarius et vitae sanctimonia, quam a prima aetate in studiis semper aclitteris tenuit, habetis sententiam, patres conscripti, mihi fortasse periculosiorem quam vobis, sed nec vobis satis tutam, si non aut alios aut hos principes feceritis post haec adclamatum est uno consensu: Aequum est, iustum est  sententiae Sabini omnes consentimus  Maxime et Balbine Augusti, di vos servent  di vos principes fecerunt, di vos conservent  vos senatum a latronibus vindicate, vobis bellum contralatrones mandamus, hostis publicus Maximinus cum filio pereat, hostem publicum vos persequimini, felices vos iudicio senatus, felicem rem publicamvestro imperio, quod vobis senatus detulit fortiter agite, quod vobis senatus detulit libenter accipite